Kakawin Nāgarakṛtâgama/Pupuh 14
Pupuh 14 - Pṛthwī 

1.
a. Kaḍangḍangan i Laṇḍa len ri Samĕḍang Tirĕm tan kasah
b. ri Seḍu Buruneng ri Kalka Saluḍung ri Solot Pasir
c. Baritw i Sawaku muwah ri Tabalung ri Tuñjung Kute
d. Lawan ri Malano makapramukha ta ri Tañjungpuri

2.
a. ikang sakahawan Pahang pramukha tan Hujung Medini
b. ri Lĕngkasuka len ri Sai mwang Kalantĕn i Tringgano
c. Naśor Paka Muwar ḍungun ri Tumasik ri sang hyang Hujung
d. Kĕlang Kĕda Jĕre ri Kañjap i Niran sanuṣa pupul

3.
a. sawetan ikanang Tanah Jawa muwah ya warnanĕn
b. ri Balli makamukya tang Baḍahulu mwang i Lwā Gajah
c. Gurun makamukha Sukun ri Taliwang ri Ḍompo Sapi
d. ri sang hyang Api Bhīma Śeran i Hutan Kaḍaly āpupul

4.
a. muwah tang i Gurun sanūṣa mangaran i Lombok Mirah
b. lawan tikang i Sākṣāk ādinīka Lun kahajyan kabeh
c. muwah tanah i Bāntayan pramukha Bāntayan len Luwuk
d. tĕkeng Uḍa makatrayādhinikanang sanūṣâpupul

5.
a. ikang saka sanūṣa-nūṣa Makasar Butun Banggawi
b. Kunir Galiyahu mwang i Salaya Sūmba Solot Muwar
c. muwah tikang i Waṇḍan Ambwan āthawā Maloko Wwanin
d. ri Seran i Timur makādining angeka nūṣātutur

Nāgarakṛtâgama
Kakawin Nāgarakṛtâgama